સેમિનારમાં વિવિધ સંસ્થા તેમજ ઉધોગોના આશરે ૧૦૦ થી વધારે પ્રતિનિધિઓ હાજર રહયા હતા. મુખ્યમંત્રી એપ્રેન્ટીસ યોજનાના લાભો અને તે અન્વયે કરવાની કાર્યવાહીની વિસ્તૃત જાણકારી આપવામાં આવી હતી. રાજય સરકાર દ્વારા વિવિધ શ્રમ કાયદાઓમાં થયેલ સુધારા અંગે ઉપસ્થિતોને માહિતગાર કરવામાં આવ્યા હતા. આ પ્રસંગે ચેમ્બર પ્રમુખશ્રી બાબુભાઇ હુંબલ, અધિક શ્રમ આયુકતશ્રી, ગાંધીનગર ડો.ડી.સી.બક્ષી, નાયબ નિયામકશ્રી એમ.એમ.દવે અને નાયબ શ્રમ આયુકત, રાજકોટના શ્રી એ.ટી.પેઈન્ટર ઉપસ્થિત રહયા હતા તેવું શ્રી જાડેજા મદદનીશ શ્રમ આયુકત, ગાંધીધામ-કચ્છની યાદીમાં જણાવાયું છે.